钦定古今图书集成/理学汇编/文学典/第091卷 > 吴海
## 钦定古今图书集成/理学汇编/文学典/第091卷 > 吴海

按《明外史》本传：“海字朝宗，闽县人也。元季以学行称。
值四方盗起，绝意仕进，深自韬晦。洪武初，守臣欲荐
诸朝，力辞免。既而征诣史局，复遗书所知，力辞。尝言：
杨、墨、释、老，圣道之贼；管、商、申、韩，治道之贼；稗官野乘，
正史之贼；支词艳说，文章之贼。上之人宜敕通经大
臣，会诸儒定其品目，颁之天下，民间非此不得辄藏”，
坊市不得辄粥。如是数年，学者生长不涉异闻，其于
养德育才，岂曰小补。因著书一编曰《书祸》，以发明之。
与永福王翰善。翰尝仕元，数劝之死，后翰果自裁海
教养其子，偁卒底成立。平居虚怀乐善，有规过者，辄
欣然立改。因颜其延宾之所曰《闻过》。为文严整典雅，
一归诸理，后学咸宗仰之。有《闻过斋集》行世。